ലഹരി യുവജനങ്ങളുടെ കര്മശേഷിയെ തകര്ക്കും: മാണി സി. കാപ്പന് എംഎല്എ ഭരണങ്ങാനം: ലഹരിയുടെ ഉപയോഗം യുവജനങ്ങളുടെ കര്മശേഷിയെ തകര്ക്കുമെന്നും ഇതിനെ പ്രതിരോധിക്കാന് സമൂഹം ജാഗ്രത പാലിക്കണമെന്നും മാണി സി. കാപ്പന് എംഎല്എ പറഞ്ഞു. സംസ്ഥാന എക്സൈസ് വകുപ്പ് ലഹരി വര്ജന മിഷന് വിമുക്തിയുടെ നേതൃത്വത്തില് ഗാന്ധിജിയുടെ 152ാമത് ജന്മദിനാഘോഷങ്ങളുടെ സമാപനച്ചടങ്ങില് ലഹരിക്കെതിരേയുള്ള ദീപം തെളിക്കല് ചടങ്ങ് മേരിഗിരി ആശുപത്രിയില് ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. ലഹരിക്കെതിരേ ജീവിതത്തിലുടനീളം നിലപാട് സ്വീകരിച്ച ആളായിരുന്നു മഹാത്മാഗാന്ധി. ലഹരി വിമുക്തമായ ഇന്ത്യ ഗാന്ധിജിയുടെ സ്വപ്നമായിരുന്നുവെന്നും എംഎല്എ പറഞ്ഞു. ഭരണങ്ങാനം പഞ്ചായത്ത് പ്രസിഡന്റ് ലിസി സണ്ണി അധ്യക്ഷത വഹിച്ചു. പഞ്ചായത്ത് മെംബര് റെജി മാത്യു, കുറവിലങ്ങാട് എക്സൈസ് ഇന്സ്പെക്ടര് കെ. അബ്ദുള് അഷറഫ്, സിസ്റ്റര് റോസ് വൈപ്പന, നിഫി ജേക്കബ്, ബെന്നി സെബാസ്റ്റ്യന്, രാജേഷ് ജോണ് എന്നിവര് പ്രസംഗിച്ചു. അസിസ്റ്റന്റ് എക്സൈസ് ഇന്സ്പെക്ടര് എന്.കെ. സുനില്കുമാര് ലഹരിവിരുദ്ധ പ്രതിജ്ഞ ചൊല്ലിക്കൊടുത്തു. തുടര്ന്നു 152 പേര് ലഹരി വിരുദ്ധ ദീപം തെളിച്ചു.